text: Politibetjent anholdt i narkosag
  19 september 2014 kl. 13.42
  En betjent fra Syd- og Sønderjyllands Politi er blevet suspenderet som følge af en narkosag.
  Ifølge JydskeVestkysten er en 39-årig betjent fra Syd- og Sønderjyllands Politi i Esbjerg sigtet i en narkosag.
  Betjenten har været anholdt og afhørt.
  JydskeVestkysten skriver, at betjenten udviklede et stofmisbrug, fordi han som følge af en rygskade tog smertestillende medicin, som han siden skiftede ud med amfetamin.
  